CELEX: 62014CN0055
Language: fi
Date: 2014-02-05 00:00:00
Title: Asia C-55/14: Ennakkoratkaisupyyntö, jonka Cour d’appel de Mons (Belgia) on esittänyt 5.2.2014 – Régie communale autonome du stade Luc Varenne v. Belgian valtio

7.4.2014   
            
            
               FI
            
            
               Euroopan unionin virallinen lehti
            
            
               C 102/23
            
         Ennakkoratkaisupyyntö, jonka Cour d’appel de Mons (Belgia) on esittänyt 5.2.2014 – Régie communale autonome du stade Luc Varenne v. Belgian valtio
   (Asia C-55/14)
   2014/C 102/32
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Cour d’appel de Mons
   
      Pääasian asianosaiset
   
   
      Valittaja: Régie communale autonome du stade Luc Varenne
   
      Vastapuoli: Belgian valtio
   Onko yksinomaan jalkapallon pelaamiseen käytettävien urheilukeskuksen tilojen käyttöön antamista, joka käsittää oikeuden käyttää ja hyödyntää määrättyinä aikoina jalkapallostadionin pelialuetta (pelikenttä) ja pukuhuoneita pelaajia ja erotuomareita varten enintään 18 päivänä urheilukauden aikana (urheilukausi alkaa 1.7. kunakin kalenterivuonna ja päättyy 30.6. seuraavana vuonna), pidettävä jäsenvaltioiden liikevaihtoverolainsäädännön yhdenmukaistamisesta – yhteinen arvonlisäverojärjestelmä: yhdenmukainen määräytymisperuste – 17.5.1977 annetun kuudennen Euroopan yhteisöjen neuvoston direktiivin 77/388/ETY (1) 13 artiklan B kohdan b alakohdassa (arvonlisäverodirektiivin 2006/112 (2) 135 artiklan 1 kohdan l alakohta) tarkoitettuna verosta vapautettuna kiinteän omaisuuden vuokrauksena siltä osin kuin
   
               —
            
            
               käyttö- ja hyödyntämisoikeuden luovuttajalla on täysi oikeus myöntää samoja oikeuksia valitsemilleen muille luonnollisille henkilöille tai oikeushenkilöille muina ajankohtina kuin edellä mainittuina 18 päivänä
            
         
               —
            
            
               käyttö- ja hyödyntämisoikeuden luovuttajalla on oikeus päästä milloin tahansa mainittuihin tiloihin ilman näiden oikeuksien saajan etukäteistä suostumusta muun muassa tilojen asianmukaisen käytön varmistamiseksi sekä vahinkojen ehkäisemiseksi ainoastaan sillä edellytyksellä, ettei pääsyllä häiritä urheilukilpailujen asianmukaista kulkua
            
         
               —
            
            
               käyttö- ja hyödyntämisoikeuden luovuttaja säilyttää lisäksi oikeuden valvoa jatkuvasti pääsyä tiloihin, mukaan lukien ajanjakso, jolloin R.F.C.T. käyttää tiloja
            
         
               —
            
            
               käyttö- ja hyödyntämisoikeuden luovuttaja perii 1 750 euron suuruisen kertakorvauksen jokaiselta päivältä, jona pelikenttää, pukuhuoneita, baaria, vahtimestarin palveluja ja koko tilojen vartiointi- ja valvontapalveluja käytetään, kun otetaan huomioon se, että peritty summa käsittää kyseisen sopimuksen mukaan 20 prosentin suuruudelta maksun pääsystä jalkapallokentälle ja 80 prosentin suuruudelta vastikkeen erilaisista käyttö- ja hyödyntämisoikeuden luovuttajan (käsiteltävässä asiassa valittajana oleva Régie) suorittamista kunnossapito-, siivous- ja ylläpitopalveluista (ruohonleikkuu, siemennys jne.) ja pelikentän saattamisesta sääntöjä vastaavaksi sekä sen suorittamista liitännäispalveluista?
            
         
      (1)  EYVL L 145, s. 1.
   
      (2)  Yhteisestä arvonlisäverojärjestelmästä 28.11.2006 annettu neuvoston direktiivi 2006/112/EY (EUVL L 347, s. 1).